Նրա ահռելի կարողության մասին փաստերը բավարար են արձանագրելու, որ նա մաքուր աշխատավարձի հույսին ապրող պաշտոնյաներից է։ Պողոսյանի դրամական միջոցները 19 անգամ գերազանցել են նրա տարեկան աշխատավարձը, լրատվամիջոցներում էլ տեղեկություններ են շրջանառվում, որ որդին մի քանի տասնյակ հազար դոլարանոց ավտոմեքենա է վարում։ Հետաքրքիր է՝ ինչ միջոցներով է մինչեւ ամիսներ առաջ բարձրաստիճան ոստիկանը նման կարողություններ կուտակել։ Մամուլը տարիներ շարունակ գրում էր, որ գողականների անվտանգությունը անձնապես երաշխավորում են քաղաքական որոշ այրեր ու բարձրաստիճան ոստիկաններ եւ այդ ծառայության դիմաց նրանց վարձահատույց էին լինում։ Այս պաշտոնյաների մեջ նշվում էր նաեւ Հունան Պողոսյանի անունը։ Եվ վերջապես՝ Սյունիքի մարզն առանձնահատուկ է։ Այստեղ երկու տասնամյակ եղել է քրեաօլիգարխիայի ամենադեսպոտ դրսևորումը, ինչ հաշվարկով է Փաշինյանը մարզի վերակացու կարգում նախկին իշխանության ներկայացուցչին, որը հազար թելերով կապված է հակահեղափոխականների հետ։ Ըստ էության Նիկոլ Փաշինյանն էլ է անցել Սերժ Սարգսյանի ոճին եւ նրա մոտ էլ են «գնվում» պաշտոնները։ Հակառակ պարագայում, եթե Հունան Պողոսյանը պաշտոն է ստանում, իսկ ինչու պաշտոն չառաջարկեն Վովա Գասպարյանին ու մյուսներին։ Եւ առհասարկ որն էր Սերժ Սարգսյանի սխալը, եթե նոր իշխանությունն էլ ապավինում է նրա կադրերին։